# Program kreditiranja „Obrtna sredstva za poljoprivredu i preradu“

|  |  |
| --- | --- |
| 1. **Korisnici kredita** | Poslovni subjekti privatnog sektora u rangu mikro, malog i srednjeg poduzetništva - trgovačka društva, obrtnici, obiteljska poljoprivredna gospodarstva (OPG), zadruge i proizvođačke organizacije ili druge pravne osobe, koji se aktivno bave primarnom poljoprivrednom proizvodnjom i/ili preradom1.  Prihvatljiva su ulaganja koja se provode na području Republike Hrvatske.  Korisnici moraju biti upisani u Upisnik poljoprivrednika ili Upisnik obiteljskih poljoprivrednih gospodarstava i/ili registrirani za preradu proizvoda iz Dodatka 1. Ugovora o EU, osim proizvoda ribarstva i akvakulture.  Korisnici će morati dokazati da su njihovi zahtjevi za financiranjem podneseni uslijed privremenih poteškoća povezanih s trenutačnom krizom nastalom radi Ruske agresije na Ukrajinu, a ne na temelju općih potreba za financiranjem. |
| **2. Namjena kredita** | * Financiranje obrtnih sredstava potrebnih za otklanjanje nestabilnosti u odvijanju proizvodnje i financiranje tekućeg poslovanja (priprema proizvodnje, sirovina i materijal, ostali proizvodni troškovi, troškovi radne snage, podmirenje obveza prema dobavljačima i ostali opći troškovi tekućeg poslovanja; osim kreditnih obveza prema poslovnim bankama i drugim financijskim institucijama i PDV-a). * Refinanciranje postojećih kredita nije moguće. * HBOR će osim troškova nastalih nakon podnošenja zahtjeva za kredit prihvaćati i povrat prethodno uloženih sredstava (refundaciju), pod uvjetom da takva plaćanja nisu obavljena prije 24. ožujka 2022. godine. |
| **3. Način kreditiranja** | Izravno kreditiranje - korisnik kredita zahtjev i pripadajuću dokumentaciju podnosi HBOR-u. |
| **4. Iznos kredita** | od 100.000,00 EUR do 250.000,00 EUR |
| **5. Valuta kredita** | EUR |
| **6. Kamatna stopa** | 0,50% godišnje, fiksna |
| **7. Naknade** | Korisnik kredita je oslobođen plaćanja svih naknada koje se uobičajeno naplaćuju prilikom odobrenja i korištenja kredita (naknade za obradu kreditnog zahtjeva, naknade za rezervaciju sredstava) kao i naknada za izmjenu uvjeta kreditiranja uključujući naknadu za prijevremeni povrat kredita. |

1 Prerađivači mogu kao ulaz i/ili izlaz imati bilo koji od anex 1 ili non-anex 1 proizvoda, isključivo u okviru Poljoprivrednih proizvoda iz Odsjeka I – Odsjeka IV Carinske tarife

1/2

|  |  |  |  |
| --- | --- | --- | --- |
| **8. Rok i način korištenja kredita** | | * U pravilu do 6 mjeseci * jednokratno ili sukcesivno   Sredstva se isplaćuju na račun korisnika kredita, uz obavezno pravdanje namjenskog korištenja u roku od 60 dana od isplate sredstava na račun korisnika kredita.  Moguće je korištenje najviše dva kredita po pojedinom korisniku do najviše ukupne vrijednosti od 250.000,00 EUR. | |
| **9. Rok otplate** | U pravilu do 5 godina, uključujući poček do 12 mjeseci[[1]](#footnote-1) | |
| **10. Način otplate** | u jednakim mjesečnim, tromjesečnim ili šestomjesečnim ratama. | |
| **11. Instrumenti osiguranja** | Zadužnice i bjanko zadužnice korisnika kredita. | |
| **12. Povezani dokumenti** | * Opći kriteriji prihvatljivosti HBOR-a * Odluka o općim uvjetima kreditnog poslovanja HBOR-a * Popis dokumentacije uz Zahtjev za kredit | |

## Ovaj Program je dostupan korisnicima do kraja razdoblja prihvatljivosti koji je rok do kada će biti moguće ugovarati sredstva korisnicima, odnosno najkasnije do 31.12.2023.

**Pravo na kredit ne postoji već HBOR o svakom zahtjevu donosi posebnu odluku.**

1. Rok otplate i poček mogu biti i dulji u slučaju odobrenja reprograma/moratorija kredita [↑](#footnote-ref-1)